השהות שלי בבית של בני הזוג יוכי ויוחי (לא טעות)במשך שלושה לילות הייתה חוויה נפלאה. מדובר בזוג מקסים, דובר עברית, העושה ככל יכולתו להנעים את השהות אצלם וגם מצליח!
הדירה גדולה, מקסימה ומהממת ביופיה וכן החדר בו מתארחים שהוא מואר וגדול. בחדר יש את כל מה שצריך - החל ממיטה נוחה ומצעים מפנקים, מגבות, מקום לתלות ולאחסן בגדים, חימום וקירור. בכל יום דאגו יוכי ויוחי לשים בחדר שתיה ופירות. חדר האמבטיה והשירותים הפרטיים גם הם נקיים ומטופחים ויש בהם כל מה שצריך.
המיקום של הדירה נמצא במקום מעולה, בשכונת צ'לסי, לכל מי שרוצה להרגיש את החיים במנהטן. הרחוב הוא שקט ונעים ואין שום בעיה להסתובב בכל שעות היום גם מאוחר בלילה. לא רחוק יש תחנת רכבת תחתית וניתן גם רגלית להגיע לכל מקום.
יוכי ויוחי הם מארחים מעולים שכיף ומעניין לשוחח אתם. אנשים פתוחים ורחבי אופקים הנותנים לך תחושה שאתה אורח רצוי ושהבית שלהם הוא גם שלך. יודעים מצד אחד לתת את הפרטיות המלאה ומצד שני יודעים לארח לחברה כשזה מתאים. הזמינו אותי בכל הזדמנות להצטרף אליהם לאכול ולשתות לפי מה שהתאים לי – ואין כמו קפה טוב להתחיל בו את היום לפני שיוצאים או תה חם כשחוזרים מיום טיול עמוס.
יוכי ויוחי היו מאוד גמישים בנושא ההגעה אליהם והכניסה לחדר וכן בנושא היציאה. הייתה לי טיסת לילה ולמרות שכבר פיניתי את החדר יכולתי להשאיר אצלם דברים ולהגיע ולהתארגן בנחת לפני הטיסה אצלם כשהם דואגים שאצא לטיסה מסודר אחרי שאכלתי ושתיתי משהו.
הם עשו כל מאמץ לעזור לי בהכוונה של הגעה למקומות סיור, קניות וכד', עזרה עם מטריה לגשם ועוד.
בקיצור מקום מעולה הנותן תמורה מלאה לתשלום ויותר מכך. מבחינתי מומלץ בחום רב.